*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*123. számú előterjesztés*

Bátaszék Város Önkormányzat Képviselő-testületének 2023. június 21-én

16 órakor megtartandó ülésére

**Döntés** **hírközlési hálózat megépítéséhez történő hozzájárulásról**

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2023. 06. 20. |

***Tisztelt Képviselő-testület!***

2023.05.17. napon a KEY TELECOM KFT. képviselői keresték meg az önkormányzatot azzal, hogy távközlési hálózatot kívánnak építeni a város teljes területén az alábbiak szerint.

A digitális ökoszisztémát érintő hazai fejlesztéseket összehangoló Digitális Jólét Programban kitűzött célok elérésének alapvető feltétele, az internet széleskörű hozzáférhetőségét lehetővé tevő, az egész országot lefedő, nagy sávszélességet (legalább 30 Mbps) biztosító hírközlési hálózatok megépítése, ami a Szupergyors Internet Program keretében valósul meg.

A 392/2014 (XII.31.) Kormányrendelet a Digitális Nemzet Fejlesztési Program végrehajtásához kapcsolódó szélessávú hálózatfejlesztési beruházások megvalósításával összefüggő közigazgatási hatósági ügyeket nemzetgazdasági szempontból kiemelt jelentőségű üggyé nyilvánította.

A Magyar Telekom Nyrt. a jelenlegi szolgáltatási területén több helyen is a meglévő hálózatának korszerűsítését tervezi, ennek keretében történik Bátaszék település új optikai kábeles előfizetői hálózat kiépítése. A hálózat fejlesztés tervezési és kivitelezési munkáit a Key Telecom Kft. végzi, a megépült hálózat 5 évig a beruházó (Key Telecom Kft.) birtokában marad, de azt üzemeltetésre és előfizetői szolgáltatások nyújtására a Magyar Telekom Nyrt. részére bérbe adja.

A tervezett hálózatépítés megvalósításához elsősorban a meglévő Magyar Telekom távközlési hálózati infrastruktúrák (meglévő távközlési alépítmények és oszlopsorok) kerülnek felhasználásra. Ahol nem áll rendelkezésre meglévő (felhasználható) távközlési infrastruktúra, ott az új hálózat kiépítése vagy meglévő áramszolgáltatói (E.ON) tartóoszlopokon, vagy pedig új építésű földalatti vagy földfeletti távközlési hálózattal történik.

Az 1. számú területre elkészítették a kiviteli tervet, amely megküldésével egyidőben kérték az önkormányzattól a tulajdonosi hozzájárulását, közútkezelői állásfoglalás kiadását. Továbbá az E-KÖZMŰ rendszerben is megkezdődött az egyeztetési eljárás.

Az energiaellátási és elektronikus hírközlési hálózatokkal kapcsolatos szabályozást Bátaszék Város Önkormányzata Képviselő-testületének a településkép védelméről szóló 21/2017 (XII.29.) önkormányzati rendeletének 27. §-a tartalmazza.

***-*** *Településképi szempontból meghatározó területen új vezetékes energiaellátási és elektronikus hírközlési hálózatokat földalatti elhelyezéssel kell megépíteni. Meglévő hálózatok rekonstrukciója településképi szempontból meghatározó területen ugyancsak földalatti elhelyezéssel történhet.*

*A településképi szempontból meghatározó területek – többek között:*

1. Városközpont

2. Történeti település: Szék-Alsóváros, Szék-Felsőváros

3. Történeti település: német telepes városrész

****

További előírásokat a témában Bátaszék Város Önkormányzata Képviselő-testületének a helyi építési szabályzatról szóló 13/2020. (VII. 14.) önkormányzati rendelete 10. §-a tartalmaz:

*- új közművek nyomvonalainak meghatározásánál azokat úgy kell kijelölni, hogy a meglévő fásítást ne károsítsa, illetve a jövőbeni fásításokat ne korlátozza, akadályozza.*

A települési lefedő hálózat 2 különálló területre bontva kerül megépítésre, minden terület önálló egységként építhető meg és helyezhető üzembe.

Területhatárok:

**- 1. számú terület: a HÉSZ 27.§ (4) szerinti településképi szempontból meghatározó területen kívüli belterületi övezet**

- 2. számú terület: a HÉSZ 27.§ (4) szerinti településképi szempontból meghatározó terület övezete

A 2.számú területre vonatkozó terv még nem került beadásra. Ezekre a területekre vonatkozó önkormányzati hozzájárulást csak abban az esetben lehet megadni, ha a településkép védelméről szóló 21/2017 (XII.29.) önkormányzati rendelet módosításra kerül. Erre vonatkozóan kérelem még nem került benyújtásra.

Az egyeztetés során az önkormányzat kérte, hogy Kövesd, Lajvér, Vázkerámia lakótelep területeken is valósuljon meg a hálózat építés.

Javasoljuk a tulajdonosi hozzájárulás megadását.

**H a t á r o z a t i j a v a s l a t :**

**a hírközlési hálózat megépítéséhez történő hozzájárulásra**

Bátaszék Város Önkormányzata Képviselő-testülete

1. elviekben egyetért
2. új optikai kábeles előfizetői hálózat kiépítése érdekében a településkép védelméről szóló 21/2017 (XII.29.) önkormányzati rendelet módosításával,
3. új optikai kábeles előfizetői hálózat kiépítésével,
4. tulajdonosi hozzájárulását adja a lakott településrészeken történő teljes kiépítésre - Kövesd, Lajvér, Vázkerámia lakótelep, Gauzer telep területeket is beleértve,
5. felhatalmazza

ca) a város polgármesterét a tulajdonosi hozzájárulás aláírására,

cb) a Bátaszéki Közös Önkormányzati Hivatal aljegyzőjét a közútkezelői állásfoglalás kiadására.

1. felkéri a Bátaszéki Közös Önkormányzati Hivatal aljegyzőjét a településkép védelméről szóló 21/2017 (XII.29.) önkormányzati rendelet módosításának előkészítésére

*Határidő:* 2023. augusztus 30.

*Felelős:* Dr. Bozsolik Róbert polgármester

(a tulajdonosi hozzájárulás aláírásáért)

dr. Firle-Paksi Anna aljegyző

(a közútkezelői állásfoglalás aláírásáért, a településkép

védelméről szóló 21/2017 (XII.29.) önkormányzati

rendelet módosításának előkészítéséért)

*Határozatról értesül:* KEY TELECOM KFT.

Bátaszéki KÖH pénzügyi iroda

Bátaszéki KÖH városüz.-i iroda

Irattár